Den Nord-Cimbriske Tilskuer, 1842-03-16
Engeland. Fra Calcutta skrives under 21de Januar: "Vi beklage dybt, at maatte melde, at den Efterretning er indløben fra Dichellalabad, at den brittiske Gesandt i KabulSir W. Magten er bleven myrdet afAchbar Chan (Dost Muhammeds Søn) og de engelske Tropper skulle umiddelbar derpaa have maattet rømme Kabul, og vil sandsynligviis paa deres Vei til Dschellalabad blive angrebne af Fjenden. Er den engelske Resident bleven myrdet af Dost Mohummeds Søn, saa maa Citadellet i Kahul være bleven stormet af Afgahnerne, eller ogsaa Engelænderne have antaget den tilbudne Capitulation, hvorved Achbar Chan, forsaavidt maa have brudt denne Capitulation, at han ikke har kundet overvinde sig selv, og modstaae sin Vrede mod den engelske Befalingshaver. Denne Efterretning lader befrygte, at hele det Elphinstonske Corps vil blive tilintetgjort, og have en Opstand, i Jndien til Følge; thi den engelske Overmagt der, beroer tildeels paa en moralsk Overvægt, og Tanken, at Engelænderne kunne overvindes af de Jndfødte, er fordærvelig nok for det engelske Overherredømme. - Da Dronning Victoria i Pors mouth var ombord paa det største Krigskib i den engelske Flaade, blev hun ført ned i det Jndre af denne store Tredækker, hvor det af 1200 Søefolk bestaaende Skibsmandskab, var opstillet der til hendes Modtagelse, hver med et Glas Grog i Haanden. Fra alle Munde lød nu Raabet: "Dronningen Leve!" Admiral Codrington gjorde Dronningen (som ved dette Optrin var rørt indtil Taarer) opmærksom paa, at dette var det Raal hvormed de engelske Matroser i en Træfning begyndte Fægtningen. - Den 4de Marts have vigtige Debatter fundet Sted i begge Parlamentshuse, om de spanske Flygtninges nærværende holdning, og de af dem nærede Planer mod den nærværende bestaaende Regjering i Spanien. Eensstemmig og frimodig erklærede det engelske Parlament sig mod de skammelige Cabaler, der bleve smedede Mørket. Den engelske Regiering har givet den Forsikkring, at ville modsætte sig naar Sagen fordrer det, og om det franske Cabinet ogsaa med aabenbare Magt skulle understytte saadanne Planer, saa vil det erholde en Advarsel de lovgivende Forsamlinger i Spanien og Engeland. Bladet Times" dadler den russiske Regjerings Politik med Hensyn til Polen, især i Henseende til den stedfundne Spoliation af den polske Kirke. - J Landcashire grider den forrykte Sect, der kalder sig de sidste Dages Hellige" meget om sig, efter denne Sects Lærdomme, kan en Troesbekjender uden Skade tage Gift og lege med Slanger, helbrede enhver Sygdom ved Hænders Paalæggelse, tale med fremmede Tungemaal o. s.; v. naar en af disse saakaldte Hellige bliver syg og bruger Lægemidler, saa er det et Tegn paa, at han endnu ikke er rigtig omvendt. Det engelske Blad "United Service Gazette" beklager sig over, at de Medailler Storsultanen har foræret de engelske Matroser og Marinesoldater paa den engelske Flaade, der fægtede ved Acre, ere af Kobber og Sølv, og er altsaa neppe en Penny værd, formodentlig siger fornævnte Blad - ville de brave Søefolk kaste denne Almisse i Havet, og ikke hænge den paa sig. Paa den eene Side af dette Mindetegn, paa tyrkisk Taknemmelighed, sees Slottet i Acre og der oven over en Fane og 6 Stjerner, og paa den anden Side sees Sultanens Navnetræk.